Diari Oficial de la Generalitat Valenciana


Sumari del DOGV 8906, del 16-09-2020 (2020/7377)

RESOLUCIÓ de 14 de setembre de 2020, de la Vicepresidència i Conselleria d'Igualtat i Polítiques Inclusives, per la qual es convoca la concessió de cinc beques per a la realització de pràctiques professionals en la Secretaria Autonòmica de la Vicepresidència.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7377


Data del document
:   14-09-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 14 de setembre de 2020, de la Vicepresidència i Conselleria d'Igualtat i Polítiques Inclusives, per la qual es convoca la concessió de cinc beques per a la realització de pràctiques professionals en la Secretaria Autonòmica de la Vicepresidència. [2020/7377]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques, es va aprovar l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de les beques per a la realització de pràctiques professionals en matèria de polítiques inclusives en la Secretaria Autonòmica de la Vicepresidència (DOGV 8846, 30.06.2020).  
L'article 2, apartat tercer, estableix que les beques es convocaran mitjançant la resolució de la persona titular de la Vicepresidència i Conselleria que tinga atribuïdes les competències en matèria de representació i coordinació del Consell, que s'haurà de publicar juntament amb el seu extracte en el Diari Oficial de la Generalitat Valenciana.  
En virtut del que s'ha exposat i de conformitat amb el que es disposa en l'article 24 del Decret 105/2019, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de les beques  
1. Convocar, en règim de concurrència competitiva, cinc beques per a realitzar pràctiques professionals en la Secretaria Autonòmica de la Vicepresidència, amb la finalitat d'acostar el coneixement pràctic de l'activitat de l'Administració de la Generalitat, mitjançant la realització de pràctiques que impliquen el compliment de tasques relacionades amb les competències pròpies d'aquesta secretaria autonòmica per a l'exercici 2020, i dirigides a la millora i especialització professional de les persones amb les titulacions oficials universitàries següents:  
a) Una beca per a persones llicenciades o graduades en Ciències Polítiques i de l'Administració.  
b) Una beca per a una persona llicenciada o graduada en Dret.  
c) Una beca per a una persona llicenciada o graduada en Informació i Documentació.  
d) Una beca per a una persona llicenciada o graduada en Matemàtiques o Estadística Empresarial.  
e) Una beca per a una persona llicenciada o graduada en Econòmiques o en Administració i Direcció d'Empreses.  
2. La direcció tècnica, supervisió i tutoria de les beques l'exercirà la persona designada mitjançant una resolució de la Secretaria Autonòmica de la Vicepresidència, la qual coordinarà i orientarà les activitats que han de realitzar les persones becades, assignarà les funcions a realitzar en el curs de les seues pràctiques, en farà el seguiment i donarà el suport necessari, resoldrà els dubtes que puguen sorgir-hi i n'avaluarà l'aprofitament.  
3. Les condicions de gaudi de les beques i la realització de les pràctiques professionals s'haurà d'ajustar a les disposicions contingudes en l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de les beques per a la realització de pràctiques professionals en matèria de polítiques inclusives en la Secretaria Autonòmica de la Vicepresidència.  
  
Segon. Bases reguladores de la convocatòria  
La convocatòria s'haurà d'ajustar a les bases reguladores aprovades per l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de les beques per a la realització de pràctiques professionals en matèria de polítiques inclusives en la Secretaria Autonòmica de la Vicepresidència (DOGV 8846, 30.06.2020).  
Tercer. Finançament  
1. Les beques previstes en aquesta convocatòria es finançaran amb càrrec al programa pressupostari 57.21.63.406.48, capítol IV, línia S5182000, dels pressupostos de la Generalitat per a l'exercici 2020, dotada amb un import de 16.733,40 euros, i 50.200,20 euros per a l'exercici 2021, condicionat a l'existència de crèdit en aquest exercici.  
2. Aquestes beques tindran una dotació de 1.067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, i l'increment salarial addicional previst en l'acord de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019, de 18 de gener, del Consell. Sobre l'import brut ha de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i en la resta de normativa aplicable.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca es finançarà amb càrrec a la mateixa aplicació i codi de línia esmentats en el punt 1 d'aquest apartat, per l'import que corresponga segons la normativa vigent en la matèria.  
  
Quart. Requisits de les persones beneficiàries  
1. Les persones sol·licitants de les beques hauran de ser residents a la Comunitat Valenciana i complir els requisits establits en l'article 5 de l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives.  
2. No podran optar a les beques les persones que en el moment de publicar-se aquesta convocatòria ja estiguen gaudint d'una altra beca de pràctiques professionals en la Generalitat, llevat que es concórrega a la mateixa beca que ja s'està gaudint, per haver sigut obtinguda en una convocatòria anterior o perquè falten menys de dos mesos per a la seua finalització.  
3. La no-presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre una beca hauran de presentar, per via electrònica, una única sol·licitud mitjançant model normalitzat, en la qual optaran exclusivament a una de les beques convocades, i que haurà d'anar acompanyat del currículum complet, en el termini de 15 dies hàbils a partir de l'endemà de la publicació de la present resolució i el seu extracte en el Diari Oficial de la Generalitat Valenciana.  
2. Ambdós documents són obligatoris i estaran accessibles en la seu electrònica de la Generalitat, https://sede.gva.es (procediments administratius: seu electrònica). En emplenar aquests formularis, s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
3. El lloc i la forma de presentació de les sol·licituds s'hauran d'ajustar al que es preveu en l'article 7 de l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives.  
  
Sisé. Ordenació i instrucció  
L'ordenació i instrucció del procediment, per a la concessió de les beques convocades, correspondrà a la Secretaria Autonòmica de la Vicepresidència.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 8 de l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives. Juntament amb la sol·licitud i el currículum presentats per via electrònica no s'acompanyarà cap documentació.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, en vista d'això, determinarà les 10 sol·licituds que hagen obtingut les millors puntuacions en cada perfil professional o modalitat de beca, i que hauran de presentar la documentació justificativa del compliment de tots els aspectes al·legats.  
3. La valoració es realitzarà d'acord amb els criteris establits en l'article 11 de l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives.  
  
Huité. Duració de les beques  
Les beques tindran una duració màxima de 12 mesos, comptats des de la data que s'indique en la resolució de concessió, i podran ser prorrogades, mitjançant una resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga, i que el desenvolupament de l'activitat que s'efectua així ho requerisca o aconselle.  
  
Nové. Mitjans de publicació i notificació dels diferents tràmits  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet www.gva.es i també en el següent URL:  
https://www.gva.es/es/inicio/procedimientos'id\_proc=19055&version=amp  
2. La resolució de concessió es publicarà en les seus electròniques esmentades en l'apartat anterior i també en el Diari Oficial de la Generalitat Valenciana, amb indicació de les bases, la convocatòria, el programa i el crèdit pressupostari a què s'imputen les beques atorgades, la relació de les persones beneficiàries, les quantitats concedides i la finalitat d'aquestes. La publicació de l'esmentada resolució farà efecte de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Desé. Termini de resolució i efecte del silenci administratiu  
El termini màxim per a dictar i publicar la resolució serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini, sense que s'hi haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Onzé. Òrgan competent per a la resolució i recursos  
1. De conformitat amb el que s'estableix en la disposició addicional segona de l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives, la resolució de concessió o denegació de les beques es delega en la persona titular de la Secretaria Autonòmica de la Vicepresidència.  
2. Les resolucions que es dicten de conformitat amb l'apartat anterior expressaran els recursos pertinents contra aquestes.  
  
Dotzé. Efectes  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Tretzé. Recursos contra la convocatòria  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l'acte, en el termini d'un mes a comptar de l'endemà de la publicació de la resolució en el Diari Oficial de la Generalitat Valenciana, o, directament, un recurs contenciós administratiu davant dels jutjats contenciosos administratius de la Comunitat Valenciana en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 14 de setembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.